钦定古今图书集成/明伦汇编/氏族典/第301卷 > 《廖用贤尚友录》 > 梁国儿
## 钦定古今图书集成/明伦汇编/氏族典/第301卷 > 《廖用贤尚友录》 > 梁国儿

按《后秦录》：“国儿，西胡人也。膂力善骑射，仕苌为镇北
将军。守忠不二，身先士卒。随苌征伐，前后履有大功，
封平舆侯。兴嗣立，进位侍中。性尢旷达，不拘小节。乃
于平凉作寿冢，每将妻妾入冢饮䜩，酒酣，升灵床而
歌，时人或讥之，国儿不以为意。年八十馀而卒。”